FK Tomori Berat

Futboll Klub Tomori Berat, også kjent som kun Tomori Berat er en albansk fotballklubb fra byen Berat i distriktet med samme navn sentralt i Albania. Klubben ble grunnlagt i 1923. Lagets draktfarger er grønt med hvit underdel, mens bortedraktene er hvite med grønne detaljer. Tomori Berat spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Tomori.UEFA.com – Albania, Teams – FK Tomori (Besøkt 19. november 2012) Nåværende trener er Hasan Egilmez.

Klubben har aldri vunnet det albanske seriemesterskapet, men endte på andreplass i 1999/2000-sesongen. Tomori Berat har dog vunnet Kategoria e Parë (andre nivå) ved tre anledninger, senest i 1976/1977-sesongen. Klubben var for øvrig tapende finalist i den albanske fotballcupen Kupa e Shqipërisë i 1963/1964-sesongen. Klubben har også deltatt i europeisk sammenheng ved én anledning, da de deltok i UEFA-cupen (2000/2001), men uten å kvalifisere seg videre til turneringens sluttspill.

 Meritter 
 Kategoria e Parë (3): 1950/1951, 1970/1971, 1976/1977

 Kjente spillere med tilknytting til klubben 
  Klodian Arbëri
  Kliton Bozgo
  Përparim Kovaçi

 Referanser 

 Eksterne lenker 


Kategori:Fotballag i Albania
Kategori:Fotballag etablert i 1923
Kategori:1920-årene i Albania